text: নওগাঁয় ৪ উপজেলার স্মার্ট জাতীয় পরিচয়পত্র বিতরণ ROYALTVCHANNEL.COM
  Now : 27/09/2021 01:31:56 am
  নওগাঁয় ৪ উপজেলার স্মার্ট জাতীয় পরিচয়পত্র বিতরণ
  আপডেট টাইম : 14/09/2021 05:33 PM
  নওগাঁ জেলার চার উপজেলার স্মার্ট জাতীয় পরিচয়পত্র বিতরণ কার্যক্রম শুরু হয়েছে। নির্বাচন কমিশনার বেগম কবিতা খানম প্রধান অতিথি হিসেবে উপস্থিত থেকে মঙ্গলবার এ কার্যক্রম উদ্বোধন করেন।
  বেলা সাড়ে ১১টায় নওগাঁ সদর উপজেলা পরিষদ অি ডটোরিয়ামে এ উপলক্ষে আয়োজিত এক অনুষ্ঠানে সভাপতিত্ব করেন জেলা প্রশাসক মোঃ হারুন-অর-রশিদ। নির্বাচন কমিশন সচিবালয়ের আই ই ডি এ -২য় পর্যায়ের প্রকল্প পরিচালক ব্রিগেডিয়ার জেনারেল আবুল কাশেম মোঃ ফজলুল কাদের এ অনুষ্ঠানে বিশেষ অতিথি হিসেবে উপস্থিত ছিলেন।
  জেলার নিয়ামতপুর, মান্দা, মহাদেবপুর ও রানীনগর এ চার উপজেলার মোট ৭ লক্ষ ৯৫ হাজার ৪৭টি স্মার্ট জাতীয় পরিচয়পত্র বিতরণের লক্ষ্যমাত্রা নিয়ে এ কার্যক্রম শুরু হয়েছে । এর মধ্যে নিয়ামতপুর উপজেলার ১ লক্ষ ৭৫ হাজার ১টি, মান্দা উপজেলার ২ লক্ষ ৭৪ হাজার ৫শ ৩টি, মহাদেবপুর উপজেলার ২ লক্ষ ১১ হাজার ৬শ ৭২টি এবং রানীনগর উপজেলার ১ লক্ষ ৩৩ হাজার ৮শ ৭১টি পরিচয়পত্রবিতরণ করা হবে।